**Morten H. Poulsen** (s. 9. syyskuuta 1988 Herning, Tanska) on tanskalainen jääkiekkoilija, joka pelaa Tanskan pääsarjan Herning Blue Foxissa. Poulsen on edustanut Tanskan maajoukkuetta 199 virallisessa maaottelussa.

Ura
---

### Seuraura

Poulsen on Herning Blue Foxin kasvatti. Hän edusti kaudella 2004–2005 joukkueen alle 20-vuotiaiden joukkuetta, jossa teki 28 ottelussa 14 maalia ja yhteensä 27 tehopistettä. Saman kauden aikana hän pelasi myös Herningin kakkosjoukkueessa Tanskan toiseksi korkeimmalla sarjatasolla. Hän teki kakkosjoukkueessa pelaamissaan 15 ottelussa viisi maalia sekä yhden syöttöpisteen.

Kaudella 2005–2006 Poulsen paransi kakkosjoukkueen paidassa pelaten 17 ottelua ja tehden niissä 21 maalia ja yhteensä 35 tehopistettä. Juniorijoukkueessa hän pelasi myös 17 ottelua ja teki 19 pistettä. Kakkosjoukkueen paidassa Poulsen pelasi pudotuspeleissä yli kaksi pistettä per peli -tahdilla tehden viidessä ottelussa 11 tehopistettä. Lisäksi hän pääsi debytoimaan Tanskan pääsarjassa Metal Ligaenissa, jossa pelasi Herningin joukkueessa yhdeksässä ottelussa. Niissä hän jäi pisteittä ja istui yhden kahden minuutin rangaistuksen. Pudotuspeleissä hän pelasi kolme ottelua ilman pisteitä. Joukkue voitti kauden päätteeksi pronssia.

Poulsen pelasi kaudella 2006–2007 viiden ottelun verran juniorijääkiekkoa. Niissä hän teki tehopisteet 4+4. Kakkosjoukkueessa Poulsen teki 14 pelissä yhtä monta maalia sekä 11 syöttöpistettä. Herningin ykkösjoukkueen riveissä hän 27 ottelua, joiden aikana teki pääsarjauransa kaksi ensimmäistä maalia. Pudotuspeleissä hän jäi pisteittä pelaamissaan 14 ottelussa. Herning ja Poulsen voittivat kauden päätteeksi Tanskan mestaruuden.

Kauden 2007–2008 lopussa Poulsen pelasi viimeisen kerran juniorijoukkueen riveissä edustaessaan sitä yhdessä pudotuspeliottelussa. Hän iski ottelussa yhden maalin. Aikuisten joukkueessa Poulsen teki 40 ottelussa 17 tehopistettä. 16 pudotuspeliottelussa hän teki yhden maalin sekä yhden syöttöpisteen. Kauden päätteeksi Poulsen voitti Herningin kanssa toisen perättäisen Tanskan mestaruuden.

Kaudeksi 2008–2009 Poulsen siirtyi Herningistä pelaamaan Nordsjælland Cobrasiin. Ensimmäisellä kaudellaan Herningin ulkopuolella hän teki 14 tehopistettä 38 ottelussa. Neljässä pudotuspeliottelussa syntyi kaksi syöttöpistettä. Lisäksi hän pelasi Tanskan toiseksi korkeimmalla sarjatasolla pelaavassa Gladsaxe/Rungsted II -joukkueessa kolme pudotuspeliottelua ilman pisteitä. Toisella kaudellaan Cobrasissa Poulsen paransi tehden 33 pistettä 36 ottelussa. Viidessä pudotuspeliottelussa syntyi yksi maali sekä yhteensä kolme tehopistettä.

Kaudeksi 2010–2011 Poulsen palasi takaisin Herningiin, jossa teki uransa henkilökohtaisen piste-ennätyksen joukkueen voittaessa jälleen Tanskan mestaruuden. Runkosarjan aikana hän teki 60 pistettä, joista 25 oli maaleja. Pudotuspelien 14 pelissä syntyi yhdeksän maalia ja 22 tehopistettä. Hän oli sekä runkosarjassa että pudotuspeleissä Herningin toiseksi tehokkain pistemies ketjutoverinsa Bryan Marshallin jälkeen. Poulsen ja Marshall valittiin molemmat liigan tähdistökentälliseen.

Poulsen pelasi Herningissä vain yhden kauden ja siirtyi sen jälkeen ensimmäisen kerran urallaan Tanskan ulkopuolelle tehdessään sopimuksen Ruotsin toiseksi korkeimmalla sarjatasolla Allsvenskanissa pelaavan IK Oskarshamnin kanssa. Hän pelasi joukkueessa ensimmäisellä kaudellaan 50 ottelua tehden 29 tehopistettä ja istuen kahdeksan rangaistusminuuttia. Kauden jälkeen Poulsen teki Oskarshamnin kanssa kahden vuoden mittaisen jatkosopimuksen.

Kaudella 2013–2014 Poulsen pelasi 43 ottelua ja teki niissä 19 pistettä. Kaudeksi 2014–2015 myös Mortenin veli Anders Poulsen siirtyi pelaamaan Oskarshamniin. Morten Poulsen teki 47 ottelussa 16 maalia ja yhteensä 28 tehopistettä. Hänelle tuomittiin kauden aikana kaksi kahden minuutin rangaistusta.

Kauden jälkeen Poulsen jätti Oskarshamnin pelattuaan joukkueessa neljän kauden ajan. Hän solmi sopimuksen itävaltalaisen Erste Bank Eishockey Ligassa pelaavan Graz 99ersin kanssa. Kaudeksi 2016–17 SM-Liigassa pelaavaan Lahden Pelicansiin yhden vuoden sopimuksella.

Kaudeksi 2017–2018 Poulsen siirtyi try out -sopimuksella Itävallan EBEL-liigan italialaisjoukkue HC Bolzanoon. Koeajan jälkeen hän ei kuitenkaan saanut sopimusta seuraan. Poulsen teki tämän jälkeen sopimuksen toisen EBEL-seuran, HC TWK Innsbruckin kanssa.

Poulsen pelasi yhden kauden Innsbruchissa ja palasi sen jälkeen kotikaupunkiinsa, Tanskan pääsarjan Herning Blue Foxiin, jonka kanssa teki vuonna 2018 kolmivuotisen sopimuksen. Hän jatkoi 2021 sopimusta kahdella vuodella ja uudestaan 2023. Poulsen ja Herning sijoittuivat kaudella 2022–2023 Tanskan pääsarjassa hopaelle. Poulsen valittiin sarjan tähdistökentälliseen.

### Maajoukkueura

Poulsen esiintyi maajoukkueen paidassa ensimmäisen kerran kauden 2005–2006 päätteeksi, jolloin hän edusti Tanskan alle 18-vuotiaiden maajoukkuetta alle 18-vuotiaiden maailmanmestaruuskilpailuiden 1. divisioonassa. Hän pelasi turnauksessa viisi ottelua, joissa teki yhden maalin sekä neljä tehopistettä. Seuraavana vuonna hän pelasi vanhemmissa alle 20-vuotiaiden maailmanmestaruuskilpailuissa, joissa Tanska pelasi myös 1. divisioonassa. Poulsen oli turnauksessa Tanskan paras maalintekijä kuudella osumallaan, kun joukkue nousi seuraavaksi vuodeksi kisojen pääsarjaan. Lisäksi hän oli koko turnauksen paras maalintekijä sekä tuli valituksi kisojen parhaaksi hyökkääjäksi. Poulsen pelasi myös seuraavan vuoden kisoissa pääsarjassa, jossa teki kuudessa pelaamassaan ottelussa kaksi maalia ja yhden syöttöpisteen, kun Tanska tippui seuraavaksi vuodeksi takaisin 1. divisioonaan.

Ensimmäisen kerran Poulsen edusti Tanskan aikuisten maajoukkuetta kevään 2011 maailmanmestaruuskilpailuissa, jolloin pelasi kuusi ottelua ja jäi pisteittä. Seuraavan vuoden turnauksessa Poulsen teki ensimmäisen maajoukkuemaalinsa aikuisten tasolla. Kauden 2011–2012 aikana hän pelasi yhteensä 20 maaottelua. Vuoden 2013 maailmanmestaruuskilpailuissa Poulsen teki jälleen yhden maalin pelaamissaan seitsemässä ottelussa. Vuoden aikana hän pelasi 23 virallista maaottelua Tanskan paidassa. Poulsen on edustanut Tanskaa myös vuosina 2014, 2015, 2016, 2017, 2019, 2021, 2022 ja 2023.

Perhe
-----

Poulsenin veli Anders Poulsen on myös jääkiekkoilija. He molemmat pelasivat samassa joukkueessa kaudella 2010–2011 kasvattajaseurassaan Herning Blue Foxissa sekä kaudella 2014–2015 Allsvenskanissa IK Oskarshamnin joukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | Herning Blue Fox | Tanska | 9 | 0 | 0 | 0 | 2 | 3 | 0 | 0 | 0 | 0 |
| 2006–2007 | Herning Blue Fox | Tanska | 27 | 2 | 0 | 2 | 4 | 14 | 0 | 0 | 0 | 0 |
| 2007–2008 | Herning Blue Fox | Tanska | 40 | 8 | 9 | 17 | 10 | 16 | 1 | 1 | 2 | 2 |
| 2008–2009 | Nordsjælland Cobras | Tanska | 38 | 6 | 8 | 14 | 2 | 4 | 0 | 2 | 2 | 0 |
| 2009–2010 | Nordsjælland Cobras | Tanska | 36 | 18 | 15 | 33 | 18 | 5 | 1 | 2 | 3 | 2 |
| 2010–2011 | Herning Blue Fox | Tanska | 39 | 25 | 35 | 60 | 6 | 14 | 9 | 13 | 22 | 4 |
| 2011–2012 | IK Oskarshamn | Allsvenskan | 50 | 14 | 15 | 29 | 8 | – | – | – | – | – |
| 2012–2013 | IK Oskarshamn | Allsvenskan | 50 | 15 | 12 | 27 | 12 | – | – | – | – | – |
| 2013–2014 | IK Oskarshamn | Allsvenskan | 43 | 9 | 10 | 19 | 6 | – | – | – | – | – |
| 2014–2015 | IK Oskarshamn | Allsvenskan | 47 | 16 | 12 | 28 | 4 | – | – | – | – | – |
| 2015–2016 | Graz 99ers | EBEL | 54 | 14 | 17 | 31 | 8 | – | – | – | – | – |
| 2016-2017 | Pelicans | Liiga | 49 | 8 | 7 | 15 | 2 | 5 | 0 | 0 | 0 | 2 |
| 2017–2018 | HC Innsbruck | EBEL | 42 | 9 | 14 | 23 | 16 | 4 | 0 | 0 | 0 | 2 |
| 2018–2019 | Herning Blue Fox | Tanska | 40 | 13 | 12 | 25 | 6 | 5 | 3 | 2 | 5 | 2 |
| 2019–2020 | Herning Blue Fox | Tanska | 42 | 22 | 22 | 44 | 14 | – | – | – | – | – |
| 2020–2021 | Herning Blue Fox | Tanska | 40 | 15 | 13 | 28 | 6 | 4 | 5 | 2 | 7 | 0 |
| 2021–2022 | Herning Blue Fox | Tanska | 39 | 17 | 17 | 34 | 4 | 5 | 2 | 2 | 4 | 2 |
| 2022–2023 | Herning Blue Fox | Tanska | 46 | 16 | 20 | 36 | 2 | 18 | 8 | 9 | 17 | 0 |
| 12 kautta | yhteensä | Tanska | 396 | 142 | 151 | 293 | 74 | 88 | 29 | 33 | 62 | 12 |
| 4 kautta | yhteensä | Allsvenskan | 190 | 54 | 49 | 103 | 30 | – | – | – | – | – |
| 2 kautta | yhteensä | EBEL | 96 | 23 | 31 | 54 | 24 | 4 | 0 | 0 | 0 | 2 |

Lähteet
-------

* Morten Poulsen The Internet Hockey Databasessa (englanniksi)
* Morten Poulsen Eurohockey-sivustolla (englanniksi)
* Morten Poulsen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31  Morten Poulsen EliteProspects. Viitattu 23.5.2023. (englanniksi)
2. ↑  Metal Ligaen 2005–2006 EliteProspects. Viitattu 28.1.2016. (englanniksi)
3. ↑  Metal Ligaen 2006–2007 EliteProspects. Viitattu 28.1.2015. (englanniksi)
4. ↑  Metal Ligaen 2007–2008 EliteProspects. Viitattu 28.1.2016. (englanniksi)
5. ↑  Metal Ligaen 2010–2011 EliteProspects. Viitattu 28.1.2016. (englanniksi)
6. ↑  Herning Blue Fox 2010–2011 EliteProspects. Viitattu 28.1.2016. (englanniksi)
7. ↑  Herning Blue Fox 2010–2011 playoffs EliteProspects. Viitattu 28.1.2016. (englanniksi)
8. ↑  Danish league all-star team EliteProspects. Viitattu 28.1.2016. (englanniksi)
9. 1 2  Bröderna Poulsen återförenas i Oskarshamn  20.4.2014. hockeysverige. Viitattu 28.1.2016. (ruotsiksi)
10. ↑  Danish Dynamite" für die Graz99ers!!  8.7.2015. Facebook:  Graz 99ers. Viitattu 28.1.2016.
11. ↑  Ein dänischer Nationalspieler für die Foxes: Morten Poulsen *hcb.net*.  16.8.2017. Viitattu 9.9.2017. (italiaksi)
12. ↑  Un ex-NHL per il Bolzano, arriva Mike Halmo – Termina il try-out di Morten Poulsen *hcb.net*.  6.9.2017. Viitattu 9.9.2017. (italiaksi)
13. ↑  Ny klub til herningensisk landsholdsspiller *Herning Folkeblad*.  10.10.2017. Viitattu 23.5.2023. (tanskaksi)
14. ↑  Ny klub til herningensisk landsholdsspiller *Herning Folkeblad*.  3.8.2018. Viitattu 23.5.2023. (tanskaksi)
15. ↑  Emil Mozart Hansen: Ny kontrakt på plads: Morten Poulsen bliver to år mere i Herning *Hockeytinget.dk*.  26.5.2021. Viitattu 23.5.2023. (tanskaksi)
16. ↑  Klubmand, kulturbærer og kaptajn tager 2 år mere  5.3.2023. Herning Blue Fox. Viitattu 23.5.2023. (tanskaksi)
17. ↑  Tournament progress 2007 u20 IIHF. Viitattu 28.1.2016. (englanniksi)
18. ↑  Denmark 2006–2007 EliteProspects. Viitattu 28.1.2016. (englanniksi)
19. ↑  U20 WJC (D1 EliteProspects. Viitattu 28.1.2016. (englanniksi)
20. ↑  U20 WJC (D1 EliteProspects. Viitattu 28.1.2016. (englanniksi)
21. ↑  Final Ranking U20 2008 IIHF. Viitattu 28.1.2016. (englanniksi)
22. 1 2  Anders Poulsen EliteProspects. Viitattu 28.1.2016. (englanniksi)